lv lv fr lv es es lv lv lt de lv de lv lv lv de lv lv ru de lv lv lv lv lv lt lv als de de de de lv de de de sl hy de lv de de de lt lv lv de lv lv lv en lv en es lv en de lv en lv en de lv lv fr lv lv lv ru lv es lv lv lt de fr lv lv lv lv
Eva Gētgensa (Gaehtgens, 1872–1951) bija Baltijas vācu bērnu un jaunatnes rakstniece, publicēja romānus un stāstus. Gētgensas prozai ir autobiogrāfiska ievirze, bieži notikumi risinās Baltijā, galvenokārt Vidzemē, Lubējas muižā, kurā pagāja Gētgensas jaunības gadi. Gētgensas proza atklāj Vidzemes muižas un mazpilsētu dzīvi un tradīcijas pirms Pirmā pasaules kara, kā arī bērnu un jauniešu pārdzīvojumus un problēmas kara gados. Aizraujošs sižets, vienkārša valoda un ilustrācijas Gētgensas darbiem nodrošināja plašu lasītāju pulku, gandrīz visi darbi piedzīvoja atkārtotus izdevumus, t.sk. pēc Otrā pasaules kara.
Evas Gētgensas (Gaehtgens, 1872-1951) tēvs bija muižas pārvaldnieks un Cēsu apriņķa priekšnieks Johans Frīdrihs Gētgenss (Johann Friedrich Gaehtgens, 1832-1911), māte - Karolīne Gētgensa, dzimusi Šillinga (Caroline Schilling,1840-1918). Viņai bija septiņi brāļi un māsas. Bērnība pagāja Sinoles pagasta Mālu muižā, Stāmerienā un Lubejā, kā arī Cēsīs.
9.02.1906: Cēsīs laulība ar Jūliusu Aleksandru Vilhelmu Bertelsu (Julius Bertels, ?– 1918), laulībā piedzima seši bērni. Kopā ar ģimeni Eva Gētgensa izceļoja uz Rostovu pie Donas, kā arī pavadīja savu vīru ceļojumā uz Dienvidkrieviju un Persiju. Pirms Pirmā pasaules kara ģimene atgriezās Cēsīs, Gētgensas vecāku namā, pēc tam - kara sākumu sagaidīja Hamburgā pie svaiņa mācītāja Maksa Glages (Glage). 1918. gada 22. novembrī vīru nogalināja boļševiki viņa brālēna Jenča (Jentsch) muižā Gudukonkā pie Bobrinskas Kapitanovkas.
1906: Kleine Hamburger auf Reisen. Dem Leben nacherzählt [ar M.Šuberta (Schubert) ilustrācijām un M. Glages (Glage) ievaddzejoli]. Hamburg, atk. izd. Šverinā 1907. un 1914. g., pirmizdevuma atkārtota tirāža Hanoverā-Dērenā 1960.
1910: Auf Großmutters Landgut. Eine Erzählung für kleine Leute [ar E.Foigtas (Voigt) ilustrācijām un M.Glages (Glage) ievaddzejoli]. Hamburga, 5. izd. turpat 1912., 6. izd. turpat 1915., 7. izd. 1929. Potsdamā; pirmizdevuma atkārtota tirāža Hanoverā-Dērenā 1972.
1911: Winterleben auf Großmutters Landgut. Eine Erzählung für kleine Leute [ar E.Foigtas (Voigt) ilustrācijām]. Atk.izd. 1913., 1923., 1925; pirmizdevuma atkārtota tirāža Hanoverā 1970.
1913: Tante Adas Pflegekinder. Eine Erzählung für kleine Leute [ar E.Foigtas (Voigt) ilustrācijām]. Hamburga. Atk. izd. 1922.
1916: Kleine Hamburger daheim. Eine Erzählung für kleine Leute. Hamburga, atk.izd. 1923.
1917: Dita Frohmut und ihre Geschwister. Was sie im Krieg erlebten. Kleinen Leuten erzählt [ar E.Foigtas (Voigt) ilustrācijām]. Hamburga.
1918: Alt-Livland. Heitere Bilder aus dem Baltikum [ar L.Burgeres ilustrācijām]. Hamburga, atk. izd. 1920
1919: Die goldene Hochzeit. Ihren kleinen Freunden erzählt [ar E.Foigtas ilustrācijām]. Hamburga.
ap 1919: Unter dem roten Grauen. Erlebtes aus Livlands dunklen Tagen [romāns]. Braunšveiga, atk. izd. 1925., 1926.
1920: Sonnenland. Lichtbilder aus einem alten Hause [ar L.Burgeres māksliniecisko noformējumu]. Hamburga.
1921: Tommy Fox-Terrier erzählt seine Lebensgeschichte [ar ilustrācijām]. Hamburga, atk. izd. 1923.
1922: Evamarie [stāsts]. Hamburga.
1924: Tante Line. Was sie mit ihren kleinen Freunden erlebte. Eine Erzählung [ar Ernsta Gētgena ilustrācijām]. Hamburga.
1929: Lehmhof. Bilder vom Leben auf dem Lande [darbs izdots ar Berlīnes Mākslas audzināšanas skolotāju apvienības atbalstu un ar A.Untersberger ilustrācijām]. Reutlingena, atk. izd. 1934.
1946: Sind der Kinder Dreie! Nach dem Leben erzählt [ar ilustrācijām]. Hamburga.
1948: Hansel und Heino. Fröhliches Kinderleben bei Sonnenschein und Regen. Hamburga.
1948: Tante Adas Pflegekinder auf dem Lande und in der Stadt [ar K.Vīgracas (Wiegratz) ilustrācijām]. Hamburga.
Izceļo un dzīvo kopā ar ģimeni Dienvidkrievijā.
Mitinās pie mācītāja Makša Glagas (Max Glaga), St. Anscharplatz 9, Hamburg.
1919. gadā pārcēlās uz Hamburgu, kur dzīvoja viņas radi no tēva puses, piemēram, dramaturgs, ierēdnis un skolotājs Karls Gustavs Gētgenss (Carl Gustav Gaehtgens).1924. gadā mitinās Fuhlsbüttler Straße 40 Haus 1, Hamburga.
Rakstniece ir iemūžināta (pieminēta) Hamburgas kapsētā "Sieviešu dārzs" Garten der Frauen, ko 2001. gadā izveidoja Sieviešu dārza biedrība un kas veltīts Hamburgas sievietēm. Kapsēta un vienlaicīgi piemiņas vieta uzglabā Hamburgai nozīmīgu sieviešu kapu pieminekļus (pēc kapa vietas "derīguma termiņa" beigām).
© LU LFMI, 2022. Mājaslapa: Graftik
Pārpublicējot vai citējot atsauce uz LU Literatūras, folkloras un mākslas institūta (LU LFMI) resursu ir obligāta. Liela apjoma kopēšana un materiālu izmantojums komerciāliem nolūkiem pieļaujams vienīgi ar rakstisku LU LFMI atļauju.